section_heading: Snimanje
paragraph_text: Tool je 10. ožujka 2018. godine ušao u studio kako bi počeo snimati s Joeom Barresijem, s kojim je radio na 10,000 Daysu. Dana 11. svibnja stigla je vijest da su sve bubnjarske dionice snimljene. Keenan je snimio vokalne dionice tijekom berbe grožđa 2018. godine u njegovoj vinariji Caduceus Cellars, zbog čega je sate snimanja morao prilagoditi vinarstvu. Barresi i inženjer zvuka Mat Mitchell putovali su do njegove kuće u Arizoni kako bi ga mogli snimiti. U siječnju 2019. Keenan je izvijestio da je "nekoliko mjeseci ranije" snimio posljednje vokalne dionice, ali da će uratku i dalje biti potrebno još neko vrijeme za miksanje. Istog je mjeseca Carey komentirao da Tool namjerava objaviti album u travnju 2019. godine, Grupa je u ožujku 2019. bila u studiju s Bobom Ludwigom; Ludwig je masterirao i 10,000 Days.